b'\n_START_ARTICLE_\nSerrognathus (Eurytrachelus) submolaris\n_START_SECTION_\nUtseende\n_START_PARAGRAPH_\nEn middelsstor til stor (hannen 30-70 millimeter), svart, kraftig bygd hjortebille, dekkvingene er gjerne brunlige. Hannens kjever er gjerne noks\xc3\xa5 rette, kraftige med en tann omtrent i midten, tre-fire sm\xc3\xa5 tenner utenfor denne, men sm\xc3\xa5 hanner har kjever uten tenner. Kroppen er litt flattrykt, hannens hode er stort for \xc3\xa5 gi plass til de store kjevene, hunnen har en mer jevnbred kroppsform. Hunnen er mindre enn hannen. Hunner og sm\xc3\xa5 hanner har fine punktrader p\xc3\xa5 vingene.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer, hunnene legger egg i d\xc3\xb8de trestammer med hvitr\xc3\xa5te.\n_START_SECTION_\nUtbredelse\n_START_PARAGRAPH_\nArten er utbredt fra Pakistan i vest til Thailand i \xc3\xb8st.'